
Annus XXIII - Vol. XXIII 2 Februarii 1931 Num. 2 


ACTA APOSTOLICAE SEDIS 


COMMENTARIUM OFFICIALE 


ACTA PII PP. XI 


MOTU PROPRIO 


DE PLUMBEO SIGILLO CANCELLARIAE APOSTOLICAE INNOVANDO 


PIUS PP. XI 


Apostolicae Litterae pro beneficiorum et officiorum consisto- 
rialium provisione et pro aliis Ecclesiae maioribus negotiis con- 
ficiendis, ad normam Codicis iuris canonici (can. 260) e Cancel- 
laria Apostolica expediuntur. Sollemniora huiusmodi acta, in per- 
gamenam chartam transcripta, pluribus abhinc saeculis Romani 
Pontifices plumbeo sigillo seu bulla, unde acta illa Bullae etiam 
nuncupata sunt, firma ac rata facere consueverunt. Huius sigilli 
pars, quae imagines Apostolorum Principum exhibebat, si parva 
quaedam excipiantur quae praecipue ad eius structuram per- 
tinebant, eadem fere semper permansit; altera vero novo quo- 
que Pontificatu mutabatur, cum singulorum Pontificum nomina 
ferret. Nos autem, quin veteri huic consuetudini derogemus, 
pro praecipua Nostra de officio ac decore Cancellariae Aposto- 
licae cura, consentaneum censemus ut plumbeum sigillum, 
quod usque adhuc adhibitum est, non modo quoad structu- 
ram, verum etiam quoad amplitudinem ac pondus, quo expe- 
ditius mittantur Bullae, mutetur. Quapropter una cum dilecto 
filio Nostro Cardinale Andrea Frihwirth, 8. R. E. Cancellario, 
re diligenter perpensa, libenti animo novum sigillum plum- 
beum, ad vetera elegantiora exemplaria confectum, nonnullisque 


Acta, vol. XXIII, n. 2. — 2-9-9281. 


wet 
F 
* 
~ 
it 
‘ 
<> 
~ 
> 
: 


34 Acta Apostolicae Sedis - Commentarium Officiale 


quidem rebus opportune mutatis, a peritissimo artifice effingi 
iussimus. Nune vero, cum exemplar, quod Nobis non pauca post 
experimenta oblatum est, probaverimus, utpote quod aptius 
videretur ad faciliorem efficiendam Bullarum expeditionem, 
idcirco his Litteris, motu proprio datis, volumus ac decernimus 
ut a die xm mensis Februarii, quo die, nono ante anno, in Vaticana 
Basilica Summi Pontificatus insignia sollemni ritu accepimus, 
sigillum hoc novum, a Plumbatore religiose custodiendum, uti 
sigilum Nostrum Pontificium in omnibus Cancellariae Apostolicae 
actis unice in posterum adhibeatur; * idque dilecto filio Nostro 
Cardinali Cancellario curandum et exsequendum committimus. 
Quod vero a Nobis hisce Litteris statutum est, id firmum ac 
ratum esse iubemus, contrariis quibuslibet non obstantibus. 

Datum Romae apud Sanctum Petrum, die XvmI mensis 
Iannarii anno MDCCCCXxXXI, Pontificatus Nostri nono. 


PIUS PP. XI 


*Typum magnitudinis et figurae habes infra pag. 51. 


CONSTITUTIO APOSTOLIGA 


DE NOVA PROVINCIARUM ECCLESIASTICARUM ET DIOECESIUM IN STATU 
BORUSSICO CIRCUMSCRIPTIONE, 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Pastoralis officii Nostri cura et Ecclesiarum omnium sollicitudo a 
Nobis iugiter postulat ut, quae dominico gregi salubrius pascendo ac faci- 
lius regundo prodesse videntur, ea sedulo studio praestare satagamus. 
Ad hoe siquidem assequendum non parum iuvat recta dioecesium circum- 
scriptio, quae temporum et locorum adiunctis quam maxime respondeat. 
Cum itaque inter Apostolicam Sedem et Borussiae Statum solemnis Con- 
ventio, seu Concordatum, nuper inita et confirmata sit, qua hierarchia et 
dioecesium circumscriptio noviter in eodem Statu ordinantur: Nos, quae 
in ecclesiastici regiminis utilitatem iisdem pactis sancita sunt exsecutioni 
mandare volentes, additis parvis quibusdam dioecesium finium mutatio- 

nibus, quae tamen localem animarum curam unice respiciunt, omnibus 
mature perpensis, suppleto, quatenus opus sit, quorum intersit, vel eorum 
qui sua interesse praesumant consensu, Apostolicae potestatis plenitudine 
ea quae sequuntur decernimus et statuimus: 

I. In Statu Borussiae, praeter provinciam ecclesiasticam Coloniensem 
iam exsistentem, duas, ut infra, novas erigimus provincias, Vratislavien- 
sem et Paderbornensem. 

II. Coloniensis provincia, praeter metropolitanam Ecclesiam Colo- 
niensem, retinebit ut antea suffraganeas ecclesias Monasteriensem et 
Trevirensem. Ab eadem vero separamus ac seiungimus sedem episcopa- 
lem Paderbornensem, cuius Antistitem propterea ab Archiepiscopi Colo- 
niensis metropolitico iure eximimus. E contra posthac augebitur sedibus 
Aquisgranensi, noviter, ut infra, erigenda, Limburgensi, metropolitanae 
Ecclesiae Friburgensis hucusque suffraganea, et Osnabrugensi, 8. Sedi 
hactenus immediate subiecta. 

1) Archidioecesis Coloniensis coarctabitur ad hos qui sequunter 
“decanatus: Alfter, Barmen, Bedburg, Benrath, Bensberg, Bergheim, 
Beuel, Bonn, Briihl, Diisseldorf, Elberfeld, Essen, Euskirchen, Frechen, 
Godesberg, Grevenbroich, Gummersbach, Hersel, Kerpen, Kéln, Kénigs- 
winter, Lechenich, Livenich, Meckenheim, Miilheim, Minstereifel (exce- 
ptis paroeciis Bouderath et Néthen), Neunkirchen, Neuss, Oberhau-: 
sen, Opladen, Porz, Ratingen, Rheinbach, Siegburg, Solingen, Uckerath, 
Werden, Wipperfiirth, Wissen, Zons, Ziilpich (exclusis paroeciis: Berg, 
Disternich, Floisdorf, Sievernich, Vlatten); itemque ad sequentes paroe- 
cias: Elfgen, Commern, Fiissenich, Kupferdreh, Langerfeld, Pingsheim. 
Reliquum autem territorium ad Coloniensem archidioecesim usque nune 
pertinens, ab eadem avellimus et dismembramus. Capitulum metropoli- 
tanum Coloniense suam etiam in posterum constitutionem servabit; volu- 
mus tamen ut unus ex eius membris honorariis eligatur inter clericos magi-: 
stros in Facultate Theologica, quae in ea ipsa archidioecesi exstat. 

2) Territorium ab archidioecesi Coloniensi, ut supra diximus, aval: 
sum in novam erigimus dioecesim, quam a percelebri Aquisgranensi urbe 
Aquisgranensem nuncupari volumus. Haec nova dioecesis hos decanatus 
comprehendet: Aachen, Aldenhoven, Alsdorf, Blankenheim, Cornelimitin- 
ster, Derichsweiler, Diilken, Diiren, Erkelenz, Eschweiler, Gangelt, Geilen- 
kirchen, Gemiind, Gladbach, Hasselsweiler, Heinsberg, Herzogenrath, 
Hochneukirch (excepta paroecia Elfgen), Jiilich, Kempen, Krefeld, Kro- 
nenburg (exclusis paroeciis: Hallschlag, Ormont, Steffeln), Linnich, Lob- 
berich, Mechernich (excepta paroecia Commern), Monschau, Nideggen, 
Nérvenich (exclusa paroecia Pingsheim), Rheydt, Steinfeld, Stolberg, 

Uerdingen (exceptis paroeciis: Friemersheim et Kaldenhausen), Vettweiss 
(seclusa paroecia Fiissenich), Viersen, Wassenberg, Wegberg. Eidem insu- 
per Aquisgranensi dioecesi assignamus quas supra memoravimus paroecias 
Berg, Bouderath, Disternich, Floisdorf, Néthen, Sievernich, Vlatten atque 
paroeciam Hinsbeck, quam propterea ex territorio dioecesis Monasterien- 
sis séparamus. 

Huius novae dioecesis sedem in urbe Aquisgranensi, a qua dioecesis 
ipsa nomen mutuatur, constituimus, quam proinde ad civitatis episcopalis 
fastigium extollimus cum omnibus iuribus et privilegiis, quibus ceterae 
episcopales civitates iure communi fruuntur. Cathedram vero Episcopi 
in ecclesia Beatae Mariae Virginis in caelum Assumptae, in eadem urbe 
exstante, figimus, quam idcirco ad Ecclesiae Cathedralis gradum et digni- 
tatem evehimus; ipsi ergo eiusque pro tempore Episcopis iura omnia ac 
privilegia concedimus, quibus aliae cathedrales Ecclesiae earumque Anti- 
stites iure communi potiuntur, eisdemque onera imponimus, quibus aliae 
cathedrales Ecclesiae earumque Episcopi per orbem adstringuntur. 

Hance autem novam dioecesim suffraganeam constituimus metropoli- 
tanae Ecclesiae Coloniensis, simulque Aquisgranenses pro tempore Epi- 
scopos metropolitico iuri Archiepiscopi Coloniensis subiicimus. Capitulum 
vero collegiale, in urbe Aquisgranensi exstans, ad Capituli Cathedralis 
gradum et fastigium extollimus cum omnibus iuribus, insignibus et privi- 
legiis, oneribus et obligationibus quae Oapitulis cathedratibus sunt propria; 
idemque unica dignitate, videlicet Praeposito, ac sex canonicis titularibus, 
quatuor canonicis honorariis et sex vicariis constituetur. 

3) Dioecesis Limburgensis suo ambitu complectetur decanatus: 
Camberg, Eltville, Hadamar, Héchst, Bad Homburg, Kénigstein, Lime 
burg, Meudt, Montabaur, Oberlahnstein, Ransbach, Rennerod, Riidesheim, 
Bad Schwalbach, Wiesbaden; itemque paroeciam Limburg, iure exemptio- 
nis gaudentem; necnon districtum Frankfurt a. Main, cum paroeciis: 
Bockenheim, Eckenheim, Eschersheim, Fechenheim, exceptis tamen locis: 
Bergen-Enkheim et Bischofsheim. Hanc Limburgensem dioecesim a metro- 
politico iure Archiepiscopi Friburgensis subtrahimus, ac, ut iam diximus, 
metropolitanae Ecclesiae Coloniensis suffraganeam constituimus. 

4) Monasteriensis dioecesis pro suo territorio decanatus habebit: 
Ahaus, Ahlen, Beckum, Bocholt, Borken, Bottrop, Buer, Burgsteinfurt, 
Calcar, Cleve, Cloppenburg (secluso loco Wachtum cum propria ecclesia), — 
Coesfeld, Damme, Datteln, Dinslaken, Dorsten, Duisburg, Diilmen, Emme- 
rich, Freckenhorst, Friesoythe, Geldern (excepta paroecia Hinsbeck), Glad- 
beck, Goch, Hamborn, Herten, Kevelaer, Ibbenbiiren, Liidinghausen, 
Moers, Miinster, Nottuln, Oldenburg, Recklinghausen, Rees, Rheine, 

Rheinberg, St.rkrade, Telgte, Vechta, Vreden, Warendorf, Werne, Xanten; 
ac insuper eas, quae sequuntur, paroecias: Kaldenhausen, Friemersheim, 
Tonisberg et locum Korte in Levinghausen. " 

Huius dioecesis cathedrale Capitulum immutatum manebit, sed in 
posterum unus ex eius membris honorariis inter clericos magistros in 
Facultate Theologica in ea ipsa dioecesi exsistente eligetur. 

5) Dioecesis Osnabrugensis servabit. antiquos decanatus, videlicet: 
Bentheim, Emsland I, Emsland II, Freren, Fiirstenau, Grénenberg, Himm- 
ling, Hunteburg-Vérden, Jburg, Lingen, Osnabriick, Ostfriesland, nec non 
locum Wachtum cum propria ecclesia; atque simul perpetuo sibi adiunget 
territorium missionis efformatum ex vicariatu apostolico amplectente 
loca Bremen, Hamburg, Liibeck, Oldenburgisch-Liibeck, Mecklenburg- 
Schwerin, Mecklenburg-Strelitz, Schaumburg-Lippe, et ex praefectura 
apostolica de Schleswig-Holstein; quod missionis territorium iam sub Epi- 
scopi Osnabriigensis, uti Vicarii et Praefecti Apostolici, administratione erat. 

Hane dioecesim Apostolicae Sedi hactenus immediate subiectam metro- 
politanae Ecclesiae Coloniensis suffraganeam constituimus et declaramus. 

6) Trevirensis dioecesis patebit per decanatus: Adenau, Ahrweiler, 
Andernach, Bassenheim, Bernkastel, Birkenfeld, Bischofsdhron, Bitburg, 
Blankenrath, Burgbrohl, Carden, Clausen, Cobern, Cochem, Conz, Daun, 
Dillingen, Ehrang, Ehrenbreitstein, Engers, Gerolstein, Hermeskeil, Hilles- 
heim, Dlingen, Irrel, Kaisersesch, Kelberg, Kirchen, Koblenz, Kreuznach, 
Kyliburg, Linz, Manderscheid, Mayen, Merzig, Miinstermaifeld, Neuerburg, 
Obergondershausen, Oberkail, Ottweiler, Perl, Piespcrt, Priim, Remagen, 
Ruwer, Saarbriicken, Saarburg, Saarlouis, Schweich, Simmern, Sobern- 
heim, Sulzbach, St. Goar, St. Wendel, Trier, Vélklingen, Wadern, Wad- 
gassen, Waxweiler, Wittlich, Zell; atque praeterea per paroecias Hall- 
schlag, Ormont, Steffeln cum vicariis Jiinkerath et Schiiller. 

_ TII. Nova provincia Vratislaviensis efformabitur ex ipsa ecelesia 
Vratislaviensi, ad metropolitanae dignitatem extollenda, ex suffraganeis 
dioecesibus Berolinensi, noviter erigenda, et Varmiensi, nec non-ex suffra- 
ganea praelatura «nullius » Schneidemiihlensi noviter et ipsa erigenda. 

1) Vratislaviensis dioecesis suum servabit territorium, ea parte 
excepta quae administrationi Apostolicae Berolinensi iam attributa fuit. 
Hance cathedralem Ecclesiam S. Sedi hucusque immediate subiectam, ad 
matropolitanae Ficclesiae gradum et dignitatem evehimus, eidemque 
propterea attribuimus et assignamus omnia et singula iura, privilegia et 
praerogativas, quae ceteris metropolitanis sedibus ex iure competunt, 
simulque Archiepiscopos pro tempore Vratislavienses iuribus ac privilegiis 
augemus, quibus ceteri Archiepiscopi fruuntur una cum facultate cru- 

cem ante se deferendi, necnon pallio, ad sacrorum canonum normas, 
utendi, postquam tamen hoc ab Apostolica Sede in sacro Consistorio 
postulatum et impetratum fuerit. Ecclesiam vero Vratislaviensem eius- 
que Antistitem iisdem adstringimus oneribus et obligationibus, quibus 
ceterae per orbem metropolitanae sedes earumque Antistites tenentur. Item 
Oapitulum cathedrale Vratislaviense ad Capituli metropolitani gradum 
et dignitatem extollimus, eidemque tribuimus honores et praerogativas 
metropolitanis Capitulis de iure spectantes, suppresso loco, quem hucusque 
sibi reservatum obtinebat Praepositus S. Hedwigis in urbe Berolinensi. 
Unus autem ex capitularibus ad honorem inter clericos magistros in Facul- 
tate Theologica, quae in ipsa archidioecesi Vratislaviensi exstat, eligetur. 

2) Insuper Administrationem Apostolicam Berolinensem suppri- 
mimus, et ex eius territorio novam eiusdem nominis dioecesim erigimus, 
quam metropolitanae Ecclesiae Vratislaviensis suffraganeam declaramus, 
eiusque pro tempore Episcopos metropolitico iuri Archiepiscopi Vratisla- 
viensis subiicimus. Huius dioecesis episcopalem sedem in urbe Berolinensi 
constituimus, quam proinde ad civitatis episcopalis gradum evehimus, 
Cathedram vero Episcopi in ecclesia 8S. Hedwigis ibidem exstante figimus, 
quam proinde ad Ecclesiae cathedralis fastigium et dignitatem extollimus, 
eidemque propterea eiusque pro tempore Episcopis omnia concedimus 
iura et privilegia quibus ceterae cathedrales earumque Antistites pollent, 
illosque simul oneribus et obligationibus adstringimus, quae cathedra- 
libus ecclesiis earumque Episcopis ad tramitem iuris pertinent. In eadem 
8. Hedwigis ecclesia Capitulum cathedrale erigimus, quod constabit una 
dignitate, idest Praeposito, quinque canonicis titularibus, unico canonico 
ad honorem et quatuor vicariis. Hoc vero Capitulum tum iuribus, insi- 
gnibus ac privilegiis fruetur, tum obligationibus tenebitur, quae ex iure 
statuuntur. 

3) Varmiensis dioecesis efformabitur ex iis qui sequuntur decana- 
tibus: Allenstein, Braunsberg, Christburg, Elbing, Guttstadt, Heilsberg, 
Marienburg, Masuren I, Masuren II, Mehlsack, Rossel, Samland, Seeburg, 
Stuhm, Tilsit, Wartenburg, Wormditt, nec non Pomesanien, cuius terri- 
torium Varmiensi dioecesi assignamus, ac propterea ipso facto cessabit 
ipsius territorii Administratio Apostolica. 

Hance autem dioecesim Varmiensem, hactenus Apostolicae Sedi imme- 
diate subiectam, metropolitanae Ecclesiae Vratislaviensis in posterum suf- 
fraganeam constituimus, eiusque pro tempore Episcopos metropolitico iuri 
Vratislaviensis Aichiepiscopi subiicimus. 

Capitulum vero cathedrale Varmiensis dioecesis, in urbe Frauenburg 
exsistens, in futurum constituetur duabus dignitatibus, Praeposito nempe 

et Decano, sex canonicis titularibus, quatuor canonicis honorariis et 
quatuor vicariis. 

4) Novam insuper per praesentes Litteras erigimus praelaturam 
« nullius » quam Schneidemiihlensem nuncupari volumus. Ipsam metropo- 
litanae Ecclesiae Vratislaviensis suffraganeam constituimus; eiusque 
pro tempore Praelatos metropolitico iuri Archiepiscopi Vratislaviensis 
subiicimus. 

Huius novae praelaturae territorium constabit ex residuis partibus 
occidentalibus archidioecesis Gnesnensis et Posnaniensis atque dioecesis 
Culmensis, videlicet ex decanatibus: Betsche, Bomst, Deutsch Krone, 
Flatow, Fraustadt, Lauenburg i. Pomm., Schlochau, Schneidemiihl. Nova 
hac praelatura ita erecta, Administratio Apostolica sub qua iidem decana- 
tus hactenus erant, ipso facto cessabit. 

IV. Nova provincia ecclesiastica Paderbornensis amplectetur ipsam 


Paderbornensem Ecclesiam ad metropolitanae gradum ut infra iia 


atque suffraganeas sedes Fuldensem et Hildeshiensem. 

1) Cathedralem Ecclesiam Paderbornensem, Ecclesiae Coloniensis 
hucusque suffraganeam ac ab eiusdem metropolitico iure, ut supra, avul- 
sam, ad Ecclesiae metropolitanae gradum et fastigium extollimus cum 
omnibus iuribus, privilegiis, praerogativis, honoribus et insignibus nec non 
oneribus et obligationibus quae tum metropolitanis Ecclesiis, tum earum 
pro tempore Archiepiscopis de iure pertinent. Idcirco Paderbornensi Ar- 
chiepiscopo concedimus ius crucem ante se ferendi atque pallio ad ss. ca- 
nonum normas utendi, postquam vero hoc in Consistorio expostulatum 
ac obtentum fuerit. 

Archidioecesis Paderbornensis territorium ex his qui sequuntur de- 
canatibus efformabitur: Anréchte, Arnsberg, Attendorn, Beverungen, 
Bielefeld, Bigge, Bochum, Borgentreich, Brakel, Brilon, Biiren, Castrop- 
Rauxel, Delbriick, Dessau, Detmold, Dortmund-Altstadt, Dortmund-Nord- 
ost, Dortmund-Siid, Dortmund-West, Egeln, Eisleben, Elspe, Gehrden, 
Gelsenkirchen, Geseke, Hagen (excepta paroecia Langerfeld), Halber- 
stadt, Halle, Hamm, Hattingen {seclusa paroecia Kupferdreh), Herne, 
Héxter, Iserlohn, Kamen, Letmathe, Lichtenau, Magdeburg, Marsberg, 
Medebach, Menden, Meschede, Olpe, Oschersleben, Paderborn, Rietberg, 
Riithen, Salzkotten, Siegen, Soest, Steinheim, Stendal, Sundern, Waldeck, 
Wanne-Eickel, Warburg, Wattenscheid, Werl, Wiedenbriick, Witten, 
Wittenberg, Wormbach. 

Capitulum vero cathedrale Paderbornense ad Capituli metropolitani 
honorem et dignitatem extollimus cum omnibus iuribus, praerogativis et 
privilegiis quae Capitulis metropolitanis sunt propria. 

2) Hildeshiensem dioecesim, hactenus Apostolicae Sedi immediate 
subiectam, metropolitanae Ecclesiae Paderbornensis suffraganeam consti- 
tuimus, eiusque pro tempore Antistites metropolitico iuri Archiepiscopi 
Paderbornensis obnoxios declaramus. Huius dioecesis territorium com- 
prehendet decanatus: Bockenem, Borsum, Braunschweig, Detfurth, 
Duderstadt, Férste, Gieboldehausen, Goslar, Gronau, Hannover, Harburg, 
Hildesheim, Lindau, Nérten, Peine, Verden; paroeciam Rinteln et cura- 
tias Obernkirchen et Bad Nenndorf. Huius dioecesis Capitulum cathe- 
drale quinque canonicis titularibus in posterum constabit. 

3) Fuldensem dioecesim, hucusque ecclesiasticae provinciae Fri- 
burgensi subiectam, a metropolitico iure Ecclesiae Friburgensis subtra- 
himus, et suffraganeam constituimus metropolitanae Ecclesiae Pader- 
bornensis, eiusque pro tempore Antistites metropolitico iuri Archiepiscopi 
Paderbornensis subiicimus. Ad Fuldensem dioecesim pertinebunt decana- 
tus: Améneburg, Beuren, Bischofferode, Eiterfeld, Erfurt, Fritzlar, Fulda, 
Geisa, Grossenliider, Hanau, Heiligenstadt, Hilders, Hiinfeld, Kassel 
(exclusa paroecia Rinteln cum vicariis Obernkirchen et Bad Nenndorf), 
Kirehworbis, Kiillstedt, Lengenfeld, Margretenhaun, Neuhof, Nordhau- 
sen, Orb, Rustenfelde, Salmiinster, Weimar, Weyhers, Wiesenfeld; atque 
insuper loca: Bergen-Enkhein et Bischofsheim. Huius dioecesis Capitu- 
lum cathedrale quinque canonicis titularibus in futurum constituetur. 

Hisce itaque ut supra dispositis, ad eadem omnia exsecutioni mandanda 
deputamus venerabilem fratrem Caesarem Orsenigo, Archiepiscopum Pto- 
_lemaidensem in Lybia, Nuntiam Apostolicum in Republica Germanica, 
eidem propterea tribuentes necessarias et opportunas facultates, etiam sub- 
delegandi ad effectum de quo agitur quemlibet virum in ecclesiastica digni- 
tate constitutum ac definitive sententiam dicendi de quavis occurrente diffi- 
cultate vel oppositione in exsecutionis actu quomodolibet oritura, et cum 
onere ad Sacram Congregationem Consistorialem mittendi intra sex menses, 
ab his Litteris acceptis computandos, peractae exsecutionis actus authenti- 
cum exemplar. 

Praesentes autem Litteras triplici originali exaratas et in eis con- 
tenta quaecumque, etiam ex eo quod quilibet, quorum interest, vel 
eorum qui sua interesse praesumant, auditi non fuerint ac praemissis non 
consenserint, etiam si expressa et individua mentione digni sint, nullo 
unquam tempore de subreptionis vel obreptionis aut nullitatis vitio seu in- 
tentionis Nostrae, vel quolibet alio licet substantiali et inexcogitato defectu, 
notari, impugnari vel in controversiam vocari posse; sed eas tanquam ex 
certa scientia ac potestatis plenitudine factas et emanatas perpetuo validas 
exsistere et fore, suosque plenarios et integros effectus sortiri et obtinere 

atque ab omnibus ad quos spectat inviolabiliter observari debere; et si secus 
super his a quocumque, quavis auctoritate, scienter vel ignoranter conti- 
gerit attentari, irritum prorsus et inane esse et fore volumus et decerni- 
mus. Volumus denique ut harum Litterarum transumptis, etiam impreseis, 
manu tamen alicuius notarii publici subscriptis ac sigillo alicuius viri in 
ecclesiastica dignitate vel officio constituti munitis, eadem prorsus tribua- 
tur fides, quae hisce Litteris tribueretur, si originaliter exhibitae vel osten- 
sae forent. Non obstantibus, quatenus opus sit, regulis in synodalibus, 
provincialibus, generalibus, universalibusque Conciliis editis, specialibus 
vel generalibus constitutionibus et ordinationibus Apostolicis, et quibusvis 
aliis Romanorum Pontificum Praedecessorum Nostrorum dispositionibus 
ceterisque contrariis quibuscumque. Nemini autem has Litteras Nostras 
dismembrationis, assignationis, erectionis, evectionis, concessionis, sta- 
tuti, derogationis, mandati et voluntatis Nostrae infringere vel contraire 
liceat. Si quis vero ausu temerario hoc attentare praesumpserit, indigna- 
tionem omnipotentis Dei et beatorum Petri et Pauli, Apostolorum Eius, 
se noverit incursurum. 

Datum Romae apud Sanctum Petrum, anno Domini millesimo non- 
gentesimo ac trigesimo, die decimatertia mensis Augusti, Pontificatus 
Nostri anno nono. 


Fr. ANDREAS Carp. FRUHWIRTH, Fr. R. C. Carp. ROSSI, 
Cancellarius S. R. E. S. C. Consistorialis a Secretis. 


Alfonsus Carinci, Protonotarius Apostolicus. 
Vincentius Bianchi-Cagliesi, Protonotarius Apostolieus. 
Loco 4 Plumbi 
Reg. in Canc. Ap., vol. XLII, n. 60 - M. Riggi. 


LITTERAE APOSTOLICAE 
I 


DISTRACTO TERRITORIO A VICARIATU APOSTOLICO DE MARIANNHILL ERI- 
GITUR PRAEFECTURA APOSTOLICA DE UMTATA. 


PIUS PP. XI 


Ad¥perpetuam rei memoriam. — Quo maiori rerum fidei incremento 
consuleret, Delegatus Apostolicus Africae Meridionalis, in rem quoque 
consentiente Ordinario vicariatus apostolici de Mariannhill, nuper a Nobis 

postulavit ut apostolicus vicariatus de Mariannhill, ob nimiam eiusdem 
vastitatem, in duas, propriis pastoribus concredendas, partes divideretur. 
Nos autem vestigiis sequuti Decessores Nostros, qui iugiter sollicito studio 
ea statuenda curarunt quae in exploratam christiani populi utilitatem 
cederent, huiusmodi votis benigne concedendum existimavimus.Quapropter 
conlatis consiliis cum venerabilibus fratribus Nostris Sanctae Romanae 
Ecclesiae Cardinalibus, qui Sacrae Congregationis de Propaganda Fide 
negotiis praepositi suat, apostolica Nostra auctoritate, praesentium Lit- 
terarum tenore, a territorio praedicti vicariatus apostolici de Mariannhill 
regionem meridionalem subtrahimus, eademque novam praefecturam apo- 
stolicam erigimus, quam de Umtata nuncupatam ad Nostrum et Sanctae 
Sedis beneplacitum curis Patrum Instituti de Mariannhill committimus. 
Novae vero praefecturae apostolicae de Umtata territorium in posterum 
siet, quod positum est ad meridiem versus lineae, quae incipiens ab ore 
fluminis St. Johns sequitur eiusdem fluminis cursum, dein fluminis Tina 
cursum usque ad limites districtus de Mownt-Fletcher, limites orientales 
eiusdem districtus ad flumen Kenira, atque istius fluminis cursum usque 
ad fines vicariatus apostolici de Basutoland. 

Haec statuimus, decernentes praesentes Litteras firmas, validas, atque 
efficaces semper exstare ac permanere, suosque plenos atque integros effe- 
ctus sortiri et obtinere, illisque ad quos spectant seu spectare poterunt 
plenissime suffragari; sicque rite indicandum esse ac definiendum, irritum- 
que ex nunc et inane fieri, si quidquam secus super his, a quovis, auctoritate 
qualibet, scienter sive ignoranter attentari contigerit. Non obstantibus 
contrariis quibuslibet. 

Datum Romae apud Sanctum Petrum, sub anulo Piscatoris, die xxx 
mensis Martii anno Mpccoccxxx, Pontificatus Nostri nono. 


E. Carp. PACELLI, a Secretis Status. 


Il 


ERIGITUR IN VICARIATUM APOSTOLICUM PRAEFECTURA APOSTOLICA DE 


CAQUETA, 
PIUS PP. XI 


Ad perpetuam rei memoriam. — Decessores Nostros vestigiis secuti, ea, 
quae ad Fidei incrementum decusque religiosae rei conducere videantur, 
data opportunitate, statuenda curamus. Quapropter cum in praefectura 
apostolica de Caqueta, intra fines Reipublicae Columbiae, hisce temporibus 


| 

| 

Nostris, christiani nominis res tam conspicuam susceperint incrementum, ut 
ad uberiore ratione ibidem christifidelium bono prospiciendum, praefectura 
ipsa in vicariatum apostolicum proprium erigenda sit: Nos, omnibus rei 
momentis attento ac sedulo studio perpensis cum venerabilibus fratribus 
Nostris Sanctae Romanae Ecclesiae Cardinalibus, qui Propagandae Fidei 
negotiis praepositi sunt, haec, quae sequuntur, edicimus ac decernimus. 
Nimirum certa scientia ac matura deliberatione Nostris, deque Apostolicae 
Nostrae potestatis plenitudine, praesentium Litterarum tenore, praefectu- 
ram apostolicam de Caqueta, suis hodiernis finibus constitutam, in Vica- 
riatum Apostolicum erigimus eodem nomine de Caqueta nuncupandum., 
Eundem vero novum vicariatum apostolicum de Caqueta curis Ordinarii 
episcopali charactere aucti commissum volumus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri et obtinere; illisque ad quos spectant sivespectare poterunt nunc 
et in posterum amplissime suffragari; sicque rite iudicandum esse ac defi- 
niendum; irritumque ex nunc atque inane fieri si quidquam secus super his, 
@ quovis, auctoritate qualibet, scienter vel ignoranter attentari contigerit. 
Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxxI 
mensis Maii anno Mpccoccxxx, Pontificatus Nostri nono. 


E. Carp. PACELLI, a Secretis Status, 


Ill 


FINES REGUNTUR INTER VICARIATUM APOSTOLICUM DISTRICTUS OCCIDEN- 
TALIS PROMONTORII BONAE SPEI ET PRAEFECTURAM APOSTOLICAM DISTRI- 
CTUS CENTRALIS. 

PIUS PP. XI 


Ad perpetuam rei memoriam. — Ex hac Divi Petri Cathedra, quam — 


divinitus obtinemus, in omnes orbis christiani regiones, pro munere Nostro, 
mentis oculos, sublimi tamquam e specula, convertimus, et quae rei sacrae 
procurationi melius gerendae expedire videantur, paterno sollicitoque studio 
decernere maturamus. Hoe ducti consilio, cum venerabilis frater Meridio- 
nalis Africae Apostolicus Delegatus retulerit ad Nos in magno vicariatus 
apostolici Districtus occidentalis Promontorii Bonae Spei territorio, ob 
sacerdotum penuriam rem catholicam incrementa capere haud posse, ideo- 

que Delegatus idem, vota quidem exprimens ipsius vicariatus Ordinarii, 
expostulaverit ut a dicta missione pars quaedam distraheretur, finitimae 
praefecturae Districtus centralis Promontorii Bonae Spei adnectenda: Nos 
votis his concedendum propensa voluntate existimavimus, potissimum cum 
propositae divisioni atque adnexioni venerabilis fratris Francisci Henne- 
mann, enunciatae praefecturae centralis Districtus Ordinarii, consensus 
accedat. Collatis igitur consiliis cum venerabilibus fratribus Nostris San- 
ctae Romanae Ecclesiae Cardinalibus negotiis Propagandae Fidei praepo- 
sitis, omnibusque rei momentis attente perpensis, motu proprio atque ex 
certa scientia et matura deliberatione Nostris, deque Apostolicae Nostrae 
potestatis plenitudine, praesentium Litterarum tenore, decem provincias 
civiles, videlicet de Worcester, Tulbagh, Ceres, Swellendam, Riversdale, 
Montagu, Robertson, Laingsburg, Sutherland, et Ladysmith ad vicaria- 
tum apostolicum Districtus occidentalis Promontorii Bonae Spei hue 
usque pertinentes, a dicto vicariatu dividimus sive dismembramus, eas- 
demque praefecturae Districtus centralis Promontorii Bonae Spei adne- 
ctimus. 

Haec volumus, mandamus, edicimus, decernentes praesentes Litteras, 
firmas, validas atque efficaces iugiter exstare ac permanere; suosque plenos 
atque integros effectus sortiri atque obtinere; illisque ad quos spectant 
sive spectare poterunt nunc et in posterum amplissime suffragari; sicque 
rite diiudicandum esse ac definiendum, irritumque ex nunc et inane 


fieri si quidquam secus, super his, a quovis, auctoritate quavis, scienter 


sive ignoranter attentari contigerit. Non obstantibus contrariis quibus- 
cumque. 

Datum Romae apud Sanctum Petrum, sub anulo Piscatoris, die xx vin 
m. Iunii an. MDcCcCXxx, Pontificatus Nostri nono. 


E. Carp. PACELLI, a Secretis Status. 


IV 


TEMPLUM TERSACTENSE B. M. V. MATRIS GRATIARUM IN DIOECESI SEGNIENSI, 
TITULO HONORIBUSQUE AUGETUR BASILICAE MINORIS. 


PIUS PP. XI 


Ad perpetuam rei memoriam. — Dioecesis Segniensis et Modrusiensis 
intra fines, in loco vulgo Treat nuncupato, exstat sub titulo Beatae Mariae 
Virginis Matris Gratiarum Tersactense sanctuarium, cuius historia cum 

sanctuarii Beatae Mariae Virginis Lauretani historia stricte coniuncta 
eat. Fertur enim olim sacram aediculam Lauretanam Tersactense solum 
praesentia sua per triennium consecrasse: ac propterea eundem ad locum 
iam a saeculo tertiodecimo peregrinorum more fideles e Croatia confluxisse. 
Decessor vero Noster Urbanus Pp. V ad spirituale gentis illius regionis 
aolamen procurandum piam quandam Beatae Virginis imaginem misit, quam, 
gtatiis miraculisque claram, omnes magna devotione colunt, iamque Sanctae 
Romanae Ecclesiae Cardinalis Marcus Antonius Barbarigo aurea corona 
solemni ritu decoravit. Sanctuarium autem, quod, vetustate conspicuum, 
altaribus marmoreis atque artis operibus interius renidet, patribus Ordinis 
Fratrum Minorum provinciae Croatiae Sanctorum Cyrilli ac Methodii a 
multis saeculis concreditum est; iidemque patres, sollertia studioque haud 
communibus, officia divina eodem in loco peragenda debitosplendore curant, 
spiritualibus innumerabilium peregrinorum necessitatibus subvenire student, 
cultum devotionemque erga Deiparam quoquo pacto fovent ac provehunt. 
Nil mirum proinde si moderator provinciae minoriticae Croatiae enixas 
humilesque Nobis preces adhibuerit, ut sanctuarium Tersactense basilicae 
minoris honoribus privilegiisque decorare velimus, ut magis magisque in 
dies obsequium gentis praesertim [ugoslaviae erga Virginem Gratiarum Ter- 
sactensem augeatur. Nos vero, cum iam plures Decessores Nostri privilegiis 
variis honestaverint sanctuarium ipsum Marianum, quod aliquando Impe- 
ratores quoque pretiosis donis ditarunt, ac praeterea cum compertum habea- 
mus preces Moderatoris provincialis Minoritici memorati amplissimis exor- 
nari suffragiis tum Nostri Apostolici Nuntii in Jugoslavia, tum Episcopi 
Segniensis ac Modrusiensis, tum Procuratoris generalis Ordinis Minorum, 
tum denique Praefecti etiam civilis civitatis, cuius in territorio sanctuarium 
positum est, ultro libenterque precibus praefatis annuendum censuimus. 
Quae cum ita sint, audito dilecto filio Nostro Cardinali Sacrorum Rituum 
Congregationi praeposito, motu proprio atque ex certa scientia ac matura 
deliberatione Nostris, deque apostolicae Nostrae potestatis plenitudine, 
praesentium Litterarum tenore perpetuumque in modum, ecclesiam sive 
sanctuarium Beatae Mariae Virginis Matris Gratiarum Tersactense, Se- 
gniensis ac Modrusiensis dioecesis intra fines, patribus Ordinis Fratrum 
Minorum concreditum, titulo, honorificentiis ac privilegiis Basilicae mi- 
noris, iuxta decreta ac morem, decoramus. 

Haec concedimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere; illisque ad quos pertinent, sive pertinere poterunt, 
nunc et in posterum plenissime suffragari; sicque rite iudicandum esse ac 
definiendum; irritumque ex nunc et inane fleri si quidquam secus, super 

his a quovis, auctoritate qualibet, scienter sive ignoranter attentari con- 
tigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die vu 
mensis Iulii anno Mpccccxxx, Pontificatus Nostri nono. 


E. CARD. PACELLI, a Secretis Status. 


V 


IN VICARIATUM APOSTOLICUM PROVEHITUR PRAEFECTURA APOSTOLICA DE 

MATADI. 

PIUS PP. XI 

Ad futuram rei memoriam. — Nos, quibus pascendas oves suas Altissi- 
mus commisit, pro hoc divino munere christiani gregis securitati prospici- 
mus, et cum felix incrementum id postulare videatur, aucto quidem numero 
Pastorum, custodiae illius vigili studio consulimus. Hac mente, cum in 
praefectura apostolica de Matadi in Congo Belgico, patribus Congregationis 
Ssmi Redemptoris concredita, res catholica non modo quod ad christi- 
fidelium et catechumenorum frequentiam, sed etiam quod ad susceptorum 
operum numerum et utilitatem, maxima ex auspicato, novissimis hisce 
annis, incrementa coeperit, ideoque opportunum videatur eandem in vica- 
riatum apostolicum erigere; Nos, rem pertractantes cum vénerabilibus fra- 
tribus Nostris Sanctae Romanae Ecclesiae Cardinalibus negotiis Propagan- 
dae Fidei praepositis, adiunctis omnibus diligentissime perpensis, quae infra 
habentur decernenda existimavimus. Nimirum motu proprio atque ex certa 
scientia et matura deliberatione Nostris, deque apostolicae Nostrae pote- 
statis plenitudine, praesentium Litterarum tenore, praefecturam apostolicam 
de Matadi in Congo Belgico, Apostolicum in Vicariatum provehimus atque 
erigimus. | 

Id volumus, edicimus, decernentes praesentes Litteras firmas, validas 
atque efficaces iugiter exstare ac permanere, suosque plenos atque integros 
effectus sortiri et obtinere; illisque ad quos pertinent nunc et in posterum 
amplissime suffragari; sicque rite iudicandum esse ac definiendum, irritum- 
que ex nunc et inane fieri si quidquam secus super his, a quovis, auctoritate 
quavis, scienter sive ignoranter attentari contigerit. Non obstantibus qui- 


buscumque. 
Datum Romae apud Sanctum Petrum, sub anulo Piscatoris, die xxm 
mensis Iulii anno Mpcccoxxx, Pontificatus Nostri nono. 


E. Carp. PACELLI, a Secretis Status, 


| 
| 

Vi 


DISTRACTO TERRITORIO EX VICARIATU APOSTOLICO DE CHANGSHA ERI- 
GITUR VICARIATUS APOSTOLICUS DE HENGCHOW IN SINIS. 


PIUS PP. XI 


Ad futuram rei memoriam. — Ex hac Divi Petri Cathedra, quam 
divinitus obtinemus, sublimi tamquam e specula in omnes orbis christiani 
regiones oculos mentis Nostrae convertimus, et quae in exploratam cedant 
fidelium utilitatem, quaeque rei sacrae procurationi melius expediendae 
faciant, ea sollicito studio, suprema Nostra auctoritate interposita, decer- 
nere maturamus. Hoc ducti sapienti consilio, quum dilectus filius Bona- 
ventura Marrani, Minister generalis Ordinis Fratrum Minorum, una cum 
venerabili fratre Ioanne Mondaini, ex ordine superenunciato Minorum 
Fratrum, Episcopo titulari Synaitano et Vicario Apostolico de Changsha, 
enixe flagitaverit ut, ad religionis incrementum et ad maius animarum 
bonum, a vicariatu memorato de Changsha curis sui proprii Ordinis com- 
misso, qui late patet et multitudine incolarum pollet, pars quaedam ter- 
ritorii separaretur eademque sui iuris fieret: Nos, collatis consiliis cum 
venerabilibus fratribus Nostris Sanctae Romanae Ecclesiae Cardinalibus 
negotiis Propagandae Fidei praepositis, omnibusque rei momentis dili- 
genter perpensis, attentaque potissimum commendatione venerabilis fratris 
Nostri Celsi Costantini, Archiepiscopi titularis Theodosiopolitani, Dele- 
gati Apostolici in Sinis, precibus huiusmodi annuendum ultro libenterque 
censuimus. Quae cum ita sint, motu proprio atque ex certa scientia et 
matura deliberatione Nostris, deque apostolicae Nostrae potestatis pleni- 
tudine, praesentium Litterarum tenore, territorium quod civiles praefe- 
cturas de Hengchow, Leyyang, Thanguin, Chengsien, Ichang, Koeigang, 
Koeitong, Seinnin, Yungscin, Nganjen, Liusien complectitur, a vicariatu 
apostolico de Changsha seiungimus sive dismembramus; dictumque terri- 
“ torium, ita separatum ac seiunctum, in vicariatum apostolicum sui iuris 
erigimus, cui nomen facimus de Hengchow, et curis tradimus laudati 
ordinis Minorum Fratrum ad Nostrum et Sanctae huius Sedis Aposto- 
licae beneplacitun. 

Haec volumus, statuimus, edicimus, decernentes praesentes Litteras 
firmas, validas atque efficaces, iugiter exstare ac permanere, suosque plese 
nos atque integros effectus sortiri atque obtinere; illisque ad quos perti- 
nent, sive pertinere poterunt, nunc et in posterum amplissime suffragari; 

sicque rite diiudicandum esse ac definiendum; irritumque ex nunc et inane 
fieri si quidquam secus, super his, a quovis, auctoritate qualibet, scienter 
sive ignoranter attentari contigerit. Non obstantibus contrariis quibus- 
cumque. 

Datum Romae apud Sanctum Petrum, sub anulo Piscatoris, die xxm1 
m. [ulii an. MDCCooxxx, Pontificatus Nostri nono. 


E. Carp. PAcELuLI, a Secretis Status. 


EPISTOLAE 
I 


AD EXOmUM P. D. HECTOREM FELICI, ARCHIEP. TIT. CORYNTHIEN. EUNDEM- 
QUE NUNCIUM APOSTOLICUM APUD OHILENSEM REMPUBLICAM, QUEM 
DEPUTAT LEGATUM SUUM AD CONGRESSUM EUCHARISTICUM E TOTA 
NATIONE, VALDIVIAE HABENDUM. 


PIUS PP. XI 


Venerabilis frater, salutem et apostolicam benedictionem. — In tanta 
difficultate temporum, qua premitur humana societas, nihil suavius Nobis 
e338 potest quam discere impensiore in dies studio Christum regem alicubi 
adorari, ab ipsoque mystice in altari vivente, illam trepidantes populos 
expetere, quam mundus dare non potest, optatissimam pacem. Itaque 
perlibenti animo novimus in Republica ista nobilissima Conventum quin- 
tum Eucharisticum propediem celebratum iri, eumque Valdiviae, in urbe 
nempe quam Nos dudum ad episcopalis Sedis dignitatem eveximus. Novum 
hoc est sollertiae argumentum qua sacri isti Pastores in animarum salu- 
tem incumbunt. Ac magnopere quidem eorum laudamus propositum, 
agendi scilicet in conventu de catechismi studio provehendo; cum enim 
tam magna vulgo sit ignoratio aeternarum rerum, bonorum omnium munus 
est contendere ut, non modo pueri et adulescentes, sed etiam cuiusvis 
ordinis aetatisque homines catholicam doctrinam perdiscant. Ex quo 
fiet ut, tamquam fructus laetissimi, et christiana pietas in populo efflore- 
scat et usus vigeat frequentis Eucharistiae receptionis. Atque utinam 
saepius fideles omnes, voci respondentes Iesu Christi dulcissimi, ad sacram 
synaxim accedant; hinc enim vera Dei caritas, hinc animorum perfecta 
coniunctio, hinec humanae fragilitatis praesidium et robur, hinc omnis 
christiana vita denique pendet. De re igitur magni ponderis, uti patet, 
in conventu isto agetur. Quapropter, cum ipsam Nos congressionem aliquo 


| | 

modo participare velimus, te, venerabilis frater, his litteris Legatum 
Nostrum Apostolicum renuntiamus, ut, nomine et auctoritate Nostra, 
Conventui Eucharistico praesis caeremoniisque praesideas; plane quidem 
confisi non parum te, pro tua pietate studioque, ad felicem rei exitum colla- 
turum esse. Dubitari non potest quin celeberrima futura sit congressio, 
tum sacrorum Antistitum praesentia tum frequenti illustrium virorum 
piorumque hominum. Nos vero opportuna auxilia conventuris a Deo 
enixe precamur, de cuius gloria agetur. Indulgentias autem, privilegia, 
indulta et dispensationes confirmantes, quae per Apostolicas Litteras, 
die vil mensis Martii anno MDCCCCXXIV datas, concessimus, in caelestium 
donorum auspicium itemque in paternae benevolentiae Nostrae signum, 
tibi, venerabilis frater, singulis Episcopis iisque omnibus qui Conventui 
intererunt, apostolicam benedictionem amantissime in Domino impertimus. 

Datum Romae apud Sanctum Petrum, die xxv mensis Novembris 
anno MpDCCCCXXxx, Pontificatus Nostri nono. 


PIUS PP. XI 


Il 


AD EXCMUM P. D. IULIUM ZICHY ARCHIEPISCOPUM COLOCENSEM, EUNDEMQUE 
PONT. SOLIO ADSTATOREM, QUINTUM ET VICESIMUM EPISCOPATUS ANNUM 


EXPLENTEM. 
PIUS PP. XI 


Venerabilis frater, salutem et apostolicam benedictionem. — Quoniam 
annus propediem exibit quintus et vicesimus ex quo ipse episcopali digni- 
tate auctus es, allatum est Nobis tuos omnes expetere ut publicis laetitiae 
significationibus, quae tibi deferentur, Nosmet ipsi accedamus. Equidem 
id facimus libenter his litteris; non modo ut piis virtutis tuae spectato- 
ribus ex duabus dioecesibus, quas deinceps regendas suscepisti, satisfa- 
ciamus, sed etiam ut, tam praeclaram occasionem nacti, paternam erga 
te Nostram profiteamur benevolentiam. Etenim probe novimus cum 
studium quo Apostolicae Sedis iussa in usum deducere contendis, tum 
eximiam sollertiam qua boni pastoris partes, ad animarum salutem, 
obire consuevisti. Quamobrem, dum tibi de laeto eventu gratulamur ex 
animo, id precibus omnibus a Deo petimus, quod est pastori optatissi- 
mum, ut nempe quotquot habes in tuo grege fideles, eos et videas de virtu- 
tum laude quasi inter se certantes, et summa tecum observantia et amore 
experiare quoad vita suppetet, idque in annos multos. Quo autem uberior, 


' ex faustitate rei, Dei gloria animarumque fructus efflorescat, tibi damus 

ut, sollemni sacro peracto, benedictionem Nostro nomine adstantibus 
impertias, plenariam eisdem admissorum veniam proponens, consuetis 
Ecclesiae conditionibus lucrandam. Ac caelestium auspicem donorum 
caritatisque Nostrae testem, tibi, venerabilis frater, cunctoque clero. ac 
populo vigilantiae tuae commisso, apostolicam benedictionem amantis- 
sime in Domino impertimus. 

Datum Romae apud Sanctum Petrum, die xm mensis Decembris 
anno MDCCCOxxX, Pontificatus Nostri nono. 


PIUS PP. XI 


II 


AD EMUM P. D. BASILIUM 8.fR. E. CARDINALEM POMPILJ, EPISCOPUM VELITER- 
NUM EUMDEMQUE URBIS VICARIUM ET SACROSANCTAE BASILICAE LATE- 
RANENSIS ARCHIPRESBYTERUM, QUINQUAGESIMO APPETENTE NATALI SA- 
CERDOTII EIUS. 

PIUS PP. XI 


Venerabilis frater Noster, salutem et apostolicam benedictionem. — In 
mortali hac vita, tam multis plena aerumnis, Dei benignitate fit ut solatio 
aliquo interdum homines afficiantur, quo ipsi recreati atque erecti, fiden- 
tiores sua munia exsequi pergant. Id feliciter tibi mox accidet; memoriam 
enim suavissimam iam celebraturus es eius diei, quo, ante annos quinqua- 
ginta, ferventi animo primam divinae Maiestati Hostiam immolavisti. Ex 
sacerdotio ipso pietatis quidem ardor tamquam efflorescere dicendus est, 
quo tu calens, sanctis operibus omnem vitae tuae cursum nobilitasti. Cum 
enim, vix sacerdotio inito, Romanis Congregationibus tuam operam navare 
coepisses, non modo peculiari quadam prudentia atque iuris doctrina excel- 
lere visus es, verum etiam, quamquam tot rebus studiisque distentus, mini- 
sterium sacrum obire non desiisti ut aeternae proximorum saluti actuose 
consuleres. Itaque, cum magna praestares ecclesiasticarum rerum dexteri- 
tate, merito quidem in amplissimum purpuratorum Patrum Collegium prius 
adlectus, deinde Cardinalis in Urbe Vicarius renuntiatus es. Iamvero tum 
maxime, in laboris campo tam immenso, egregia tua virtus eluxit. Nemo 
enim ignorat quantopere contenderis ut in Urbe et in Veliterna dioecesi, 
tibi quoque postea concredita, disciplinam sacram in clero instaurares et 
in populo cultum refoveres christianae pietatis. Idque praecipue tuae duci- 
tur laudi, tum nempe quod sedulam tuam navitatem cogitationesque ad 
augendum clerum contuleris, opere ad hance rem constituto quo eccle- 
siasticae vocationes, uti aiunt, promoverentur; tum etiam quod paterna 

quadam instantique diligentia curaveris ut quotquot in sortem Domini 
vocati essent, iidem doctrina omni numero instruerentur riteque confor- 
marentur, usque ad diem illum quo tu eis manus, ad sacra obeunda munera, 
laetanter imponere valeres. Nec simul praetermittebas, pro tua prudentia 
usuque rerum, universae Ecclesiae regimini praesto esse in Consiliis Roma- 
nae Curiae, una cum ceteris Purpuratis Patribus allaborare pergens; ita 
ut dici queas totum fere annorum sacerdotii tui spatium coniunctissime 
admodum cum Romano Pontifice transegisse, sive operam Nostrae Roma- 
nae Curiae praestando, sive in Romana dioecesi Vicarii Nostri munere 
perfungendo. Quapropter valde equidem Nos tecum de faustitate rei lae- 
tamur; cumque tam excelso illustrique loco laus tua sita sit in conspectu 
praesertim Romanorum omnium, omnino decet Nosmet ipsos hune quasi 
chorum gratulantium tibi praeire. Quoniam vero, ut libenter didicimus, in 
Lateranensi Basilica Nostra Cathedrali (in qua ipse et olim sacerdotii 
honore auctus es et hodie archipresbyterale officium geris), iubilare hoc 
festum, omnibus quidem bene precantibus, celebraturus es, quo splendi- 
dius idem fiat simulque in maiorem cedat animarum salutem, tibi damus 
ut sollemni die, sacris operatus, clero populoque romano, quem Nos habe- 
mus carissimum, quique, quasi corona, tibi frequentissimus certe tum 
aderit, nomine et auctoritate Nostra benedicas, plenam eidem admissorum 
veniam proponens, usitatis Ecclesiae conditionibus lucrandam. Interea,. 
divinorum conciliatrix munerum itemque peculiaris benevolentiae Nostrae 
testis, apostolica sit benedictio, quam tibi, venerabilis frater Noster, 
amantissime in Domino impertimus. 

Datum Romae apud Sanctum Petrum, die xv mensis Decembris anno 
mpccccxxx, Pontificatus Nostri nono. 


PIUS PP. XI 

ACTA SS. CONGREGATIONUM 
SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, suc- 
cessivis decretis Sacrae Congregationis Consistorialis, singulas quae se- 
quuntur Ecclesias de novo Pastore dignatus est providere nimirum: 

2 Ianuarit 1931.— Titulari episcopali Ecclesiae Bosanensi praefecit 
R. P. D. Ioannem Tihen, hactenus Episcopum Denveriensem. 

3 Ianuarii. — Titulari episcopali Ecclesiae Cartennensi, R. P. Ber- 
tholdum Biihl O. F. M., quem deputavit Vicarium Apost. de Chiquitos. 

13 Ianuarii. — Oathedrali Ecclesiae Misnensi, R. P. D. Conradum 
Gréber, Cubicularium secretum Sanctitatis Suae, eundemque canonicum 
Oapituli metropolitani Friburgensis. 

16 Ianuarii. — Titulari episcopali Ecclesiae Croénsi, R. D. Chrysan- 
thum Luque, parochum loci Guacheta, quem constituit’Auxiliarem R. P. D. 
Eduardi Maldonado Calvo, Episcopi Tunquensis. 

23 Ianuarii. — Titulari episcopali Ecclesiae Thasiénsi, R. D. Franci- 
scum Wall, Vicarium generalem archidioecesis Dublinensis, quem deputavit 
Auxiliarem R. P. D. Eduardi Iosephi Byrne, Archiepiscopi Dublinensis. 

30 Ianuarii. — Titulari episcopali Ecclesiae Ruspensi, R. D. Aldeum 
Desmarais, magistrum in Seminario Sancti Hyacinthi, quem deputavit 
Auxiliarem R. P..D. Fabiani Zoelli Decelles, Episcopi Sancti Hyacinthi. 


SACRA CONGREGATIO PRO ECCLESIA ORTENTALI 


NOTIFICATIO 


Declaratur ex-religiosum quendam, nomine Dominicum Cherusseri, e 
regione Indorum, a Congregatione Syromalabarensi FF’. Carmelitarum Tertii 
Ordinis dimissum, nullam habere facultatem sive Missarum stipendia col- 
ligendi, sive pecuniam quaeritandi. Ipse aliquando hac directione pro suo 
domicilio usus est « Catholic Mission House, Puthupilly, Kottayam P. O. - 
Travancore, 8. India»; alias vero «The Rev. Fr. Dominic T. O. C. D. - 
St. Joseph Monastery, Mannanam P. O. — Travancore, S. India». 

SACRA CONGREGATIO RITUUM 


VITERBIEN. 


BEATIFICATIONIS ET CANONIZATIONIS SERVI ,DFI IOANNIS BAPTISTAE A 
8. MICIAELE ARCHANGELO, SACERDOTIS PROFESSI E CONGREGATIONE 
CLERICORUM EXCALCEATORUM SS. CRUCIS ET PASSIONIS D. N. I. C. 


SUPER DUBIO 


An signanda sit Commissio introductionis Causae in casu et ad effectwm 
de quo agitur. 


Mirabili miserentis Dei consilio factum est ut, dum fallax scientia et 
morum depravatio saeculo decimo octavo multos a vitae christianae semita 
abriperet, viri exsurgerent qui tantis his malis occurrerent et ITesum Chri- 
stum et hune crucificum verbo et vitae sanctimonia praedicantes, innume- 
ras ei animas Ilucrifacerent. 

Inter hos in Italia principem tenent locum 8. Theophilus a Curte nuper 
sanctorum fastis adscriptus, 8. Leonardus a Portu Mauritio, ambo ex inclyto 
Minorum Ordine, B. Antonius Baldinucci e 8. I., Ven. Bartholomaeus Dal 
Monte sacerdos e clero saeculari aliique plurimi. Peculiari autem mentione 
est dignus 8. Paulus a Cruce, Congregationis clericoram excalceatorum 
Ssthae Crucis et Passionis D.N.I.C. fundator, qui dum viveret et per 
novam hance familiam uberrimos in bonum animarum tulit et ubique ter- 
rarum fert fructus. 

Tanti huius viri germanus frater fuit Servus Dei Ioannes Baptista a 
S. Michaele Archangelo, secundus inter sexdecim filios, quos Lucas Danei 
et Anna Maria Massari, morum probitate et pietate praestantes, genuere. 

Natus est Ioannes Baptista Uvadae in Aquensi dioecesi mense Aprili 
a. D. 1695, et die 17 lustralibus aquis ablutus. 

Liberalium disciplinaruam rudimentis sive domi, sive Castellatii fuit 
excultus. 

A ecerta morte B. Virgo fratres sensibiliter servavit, dum in eo erant ut 
in aquis fluminis mergerentur, in quas ob pontis ruinam deciderant. 

Humani generis inimicus, nullum non movit lapidem ut Ioannem Bapti- 
stam, quem fortissimum contra se praesentiebat athletam, horrendis ten- 
tationibus a hono retraheret et ad malum alliceret. Sed sanctus iuvenis, 

invocato Smo Iesu nomine, victor quidem exstitit, sed ex corporali lucta 
quam sustinuit, velut alter Iacob, licet alia de causa, aliquatenus claudus 
per totam vitam est factus. 

Annos agenbs vigintiquinque Paulo, eremiticam et asperam vitam sequi 
cupienti, se adiunxit. Mira animorum concordia in mundanorum despectu, 
in pietate fovenda, in orationibus per plures horas protrahendis, in paeni- 
tentiis, quibus sua corpora macerabant, simul cum assidua passionis Christi 
meditatione ita hos fratres devinxit, ut individuam exinde vitam iugiter 
ducerent. 

Sacro habitu, uti frater, ab Episcopo Alexandrino fuit indutus, et cum 
fratre eremiticam vitam prope Castellatium aliquantulum duxit. Inde pro- 
fecti, postquam in Argentario monte, Caietae et Troiae in Apulia fuissent 
diversati, in Urbe constiterunt. Cura infirmorum, qui in hospitali 8. Galli- 
cani degebant, fuit eis concredita, et ab ipso Summo Pontifice Bene- 
dicto XIII die 7 Iunii a. 1727 ambo fuere ad sacerdotium promoti. In Ar- 
gentarium montem, qui a 8. Paulo mons sanctificationis appellabatur, se 
contulerunt, ubi orationibus, asperrimis paenitentiis, ieiuniis et sacrarum 
Scripturarum lectioni incumbebant. 

Ibidem 8S. Paulus Congregationis SS. Crucis et Passionis D. N.I.C., 
cooperante fratre, fundamenta iecit, et sodales, potestate eidem facta a 
Pontifice Benedicto XIII, sibi adiunxit. Divino zelo succensi huc illuc 
praesertim diebus festis ad populos evangelizandos se conferebant et in- 
numeras animas ad bonam reducebant frugem. Quibus ministeriis functi, 
statim ad solitudinem redibant. Sacris expeditionibus uterque indefesse 
per triginta et amplius annos incubuit, Ioannes autem Baptista «sibi 
munus maxime proprium adscripserat sacro clero spiritualia exercitia 
praebendi » (S. Paul., in necrol. fratris). 

Multiplicatis sodalibus nova asceteria fundata fuere, inter quae a. 1744 
recessus ad honorem S. Michaelis Archangeli prope Vetrallam in dioecesi 
Viterbiensi, cui Ioannes Baptista aliquot per annos praefuit, deinde usque 
ad mortem primus. generalis totius Congregationis Consultor est factus; 
insignia pietatis, paenitentiae et apostolicorum laborum praebens exempla. 

Meritis plenus, die 30 Augusti anno Domini 1765, germano fratre 
8. Paulo adsistente, omnibus Ecclesiae Sacramentis refectus, in eodem 
Vetrallensi recessu obdormivit in Domino. Iustis funebribus persolutis, 
eadaver ibidem sepultum fuit una cum necrologio quod ab eodem 8S. Paulo 
fuerat conscriptum. 

Sanctitatis fama, quae dum Servus Dei vivebat longe lateque diffun- 
debatur, tractu temporis non deferbuit et adhuc viva perseverat. Attamen 
iuridicae inquisitiones pluribus de causis solummodo anno 1909 inceptae 

fuere. Verum haec dilatio non multum Causae detrimentum attulit, eo 
. quod plurimi testes qui auditi sunt sive in Ordinariis sive in Apostolicis 
processibus super vita et virtutibus sancti Pauli a Cruce, germani fratris 
Servi Dei, de huius quoque vita et virtutibus abunde deposuerunt. 

Quapropter Sacrorum Rituum Congregationi exhibiti fuere tum Pro- 
cessus ordinaria auctoritate anno 1909 ab Episcopo Viterbien. constructus, 
tum authentica excerpta ex Processibus sive Apostolicis sive Ordinariis 
qui confecti sunt in Causa Sancti eius Fratris, Pauli a Cruce. Scripta quoque 
ab hac Sacra Congregatione die 18 Iulii 1928 fuerunt approbata. 

Quum omnia quae ad Causae Introductionem requiruntur essent parata, 
instante R. P. Aegidio a Sacris Cordibus Congregationis Ssmiae Crucis ac 
Passionis D. N. I. C. Postulatore generali, Eminentissimus ac Reveren- 
dissimus Cardinalis Alexander Verde, Causae Ponens seu Relator, in Ordi- 
nariis Sacrae huius Congregationis comitiis die 9 Decembris anno 1930 | 
habitis sequens dubium discutiendum proposuit: An sit signanda Com- 
missio Introductionis Causae in casu et ad effectum de quo agitur. Et Emi 
ac Rmi Patres sacris tuendis Ritibus praepositi, post relationem ipsius 
Cardinalis Ponentis, audito voce et scripto R. P. D. Salvatore Natucci 
Sanctae Fidei Promotore generali, attentis quoque postulatoriis litteris 
nonnullorum 8S. R. E. Cardinalium, Archiepiscoporum, Episcoporum, civium 
Uvadae, nec non moderatorum plurium Ordinum seu religiosarum Con- 
gregationum, omnibus sedulo perpensis rescribendum censuerunt: Affirma- 
tive, seu signandum esse Commissionem, si Sanctissimo placuerit. 

Facta postmodum de praedictis Sanctissimo Domino Nostro Pio Pa- 
pae XI per infrascriptum Cardinalem Sacrae Rituum Congregationi Prae- 
fectum relatione, Sanctitas Sua sententiam Sacrae Congregationis ratam . 
habens, propria manu signare dignata est Commissionem Introductionis 
Causae Servi Dei Ioannis Baptistae a S. Michaele Archangelo, Sacerdotis 
professi e Congregatione clericorum excalceatorum Ssmhae Crucis et Passioni 
D.N.I.C.— Die 10 Decembris 1930. 


C. CaRD. LAURENTI, S. R. C. Praefectus. 
L. 8. 


A. Carinci, Secretarius. 

SACRA CONGREGATIO CAEREMONIALIS 


DECRETUM 


DE SACRIS RITIBUS AB EMIS DD. PP. CARDINALIBUS ROMAE PERAGENDIS 


Die 17 Novembris, plenaria habita in Aedibus Apostolicis Vaticanis 
sessione Congregationis Caerimonialis, Emi Patres quaestiones nonnullas 
ac proposita dubia sibi dirimenda susceperunt, quomodo scilicet essent 
interpretanda itemque exsequenda decreta duo ab eadem Sacra Congre- 
gatione die 30 Maii 1902 lata de sacris ritibus ab Emis purpuratis Patri- 
bus Romae peragendis sive sollemniore pompa, sive privatim: quorum 
alterum, ad omnes Emos Patres Cardinales inscriptum, verbis ineipit 
Dignitatis eminentia; alterum Solemne semper Ecclesiae fuit datum Recto- 
ribus eecclesiarum Urbis. 

Quae autem hisce continentur decretis, eadem Patres Emi Sacrae 
Congregationis Caerimonialis in sessione, quam supra diximus, cum die 
17 superioris mensis prorsus confirmassent, tum sancte in posterum obser- 
vanda statuerunt. a 

In audientia autem die 2 Decembris 1930 a Ssmo Domino Nostro 
Pio XI Pontifice Maximo concessa eiusdem Congregationis Secretario, 
cum hie ad Beatissimum Patrem de omnibus iure actis diligenter retu- 
lisset, Sanctitas Sua rata habuit quaecumque ab Emis Patribus statuta 
fuerant, mandavitque ut decretum Solemne semper Ecclesiae fuit cum 
Emo Cardinali Suo in Urbe Vicario communicatum, ab eodem vicissim 
ad eorum omnium, quorum interesse posset, notitiam et normam trans- 
mitteretur. 

Datum Romae, ex aedibus Sacrae Congregationis Caerimonialis, die 
2 Deecembris 1930. 


I. Card. GRANITO PIGNATELLI DI BELMONTF, 
Ep. Ostiensis et Albanensis, Praefectus. 


L. 


B. Nardone, Secretarius. 

Utriusque autem deereti tenor est ut sequitur: 
AD EMOS PATRES CARDINALES 


DECRETUM 


Dignitatis eminentia, qua S. R. E. Patres Cardinales, Pontificis Maximi 
Consiliarii Eiusdemque Senatus augustus, in Ecclesia praefulgent, plane postulat 
ut alta de ipsis opinio penes christianum populum vigeat. Quare mirum non 
est si Eorum decori tuendo multa fuerint lege cauta et constituta, collatis 
per varia tempora amplissimo illi Ordini iuribus, privilegiis, honoribus, quum 
in ceteris, tum praesertim in iis quae ad sacros ritus splendidius per ipsos cele- 
brandos pertinerent. Quia vero nostra maxime tempora postulare videntur ut 
sedulo caveatur ne tanta maiestas quidquam detrimenti capiat et quotidiano 
ministerii usu vilescat, S. Congregatio Caeremonialis opportunum duxit eer- 
tas in rem normas proponere, easque significatas altero Decreto ecclesiarum 
Urbis rectoribus, purpuratis etiam Patribus exhibere: 

l. Pater Cardinalis e presbyterorum aut episcoporum ordine invitatus, 
extra proprium titulum aut ad ecclesiam aliquam Urbis ad sacrum solemne, 
vel ad pontificalia exercenda in missa aut in vesperis, ne annuat, nist audito, 
quo ipse utitur, apostolicarum casremoniarum magistro atque his conditionibus: 

1) Ut aequa sit et probanda causa cur Emi PP. Cardinales invitentur, 
idest, ob singularem et non communem alicuius festi celebritatem. 

2) Ambitus templi, ad pontificalia peragenda, par sit, praesertim in presby- 
terio, caeremoniis rite et commode explendis; ipsumque templum e dignioribus 
sit atque insignioribus. 

3) Sacri ministri aliique inferiores operam praestituri, numero adsint qui 
liturgiae legibus praescribitur; singuli vero suum officium probe calleant. Ac 
maiores quidem ministri, in pontificalibus purpurati Patris, in aliqua sint Becle- 
siae dignitate constituti; minores vero saltem clerici. Praeterea celebranti Patri 
Cardinali iusta decensque adstet frequentia, sive saecularis sive regularis cleri. 

4) Musices genus, in sacra actione utendum, sit ab Ecclesia probatum. 
Praesertim vero dum Emus Vir sacrum solemne peragit, praeter gregorianum, 
non alius recipitur cantus quam qui solis vocibus, ut moris est in Pontificis 
Maximi et PP. Cardinalium choris. Cantores vero, quum numero, tum arte nihil 
desiderandum relinquant. 

II. Sacra Congregatio Caeremonialis declarat, singularem et non communem 
festi alicuius celebritatem, de qua superius facta mentio est, tunc haberi quum 
rariora quaedam solemnia magno apparatu densfique populi frequentia cele- 
brantur, quemadmodum in prima triduana supplicatione post beatificationem, 
aut dierum octo post canonizationem; itemque in saeculari aliqua commemo- 
ratione, et similibus. Quod si solemnitas indicta fuerit in triduum, extremo 
tantum die haberi poterunt pontificalia Emi Viri; si in dies octo, poternnt 
haberi ter. 


‘ 

Si quis autem purpuratus Pater, occasione peculiaris festi, velit pontificalia 
exercere in ecclesia sui Tituli, aut si cupiat sacris ibidem solemniter assi- 
stere, quod quidem diaconis etiam Cardinalibus in propria ecclesia competit, 
ecclesiarum rectores omnia et singula disponenda curent iuxta praescripta 
superius. 

III. Ad missam privatam in publicis Urbis ecclesiis invitatus Pater aliquis 
Cardinalis, sive ex ordine episcoporum aut presbyterorum, sive, etiam posito 
privilegio, ex ordine diaconorum, ne annuat nisi ante mature fuerit perpensum, 
quae sit et quanta festi solemnitas, quae templi dignitas, ambitus, qualitas; 
sintne omnia rite parata atque disposita, ita ut purpuratus Pater, co quo decet 
honore et cultu excipi, tractari deducique possit, retentis ad unguem ss. ri- 
tuum praescriptis et caeremoniarum regulis. 

IV. Si quis Pater Cardinalis fuerit invitatus ad benedicendum populo so- 
lemniter cum Augustissimo Sacramento, ante ne annuat quam sibi constet 
omnia parata esse atque disposita iuxta superius descriptas normas; haberi 
sacros ministros in aliqua Ecclesiae dignitate constitutos; inferiores autem 
clericos et numero et qualitate commendabiles. Ad novendiales vero, vel 
triduanas supplicationes, etiamsi solemniores (exceptis casibus n. IT rela- 
tis), ne velint quotidie accedere PP. Cardinales, ac ne ultimo quidem die, 
nisi forte id sacrae commemorationis magnitudo splendidiorque apparatus 
postulet. 

V. Absolutionis ritum post missam de requie ab episcopo aut presbytero 
celebratam, ne peragant PP. Cardinales ordinis episcoporum aut presbytero- 
rum, praesente cadavere, nisi mandante aut volente Summo Pontifice. Absente 
cadavere, eo fungi ritu poterunt in funebribus aut Pontificis Maximi, aut pur- 
puratorum Patrum, aut catholicorum Principum; vel etiam sicubi solemnior 
fiat commemoratio omnium fidelium defunctorum; item pro insigni aliqua com- 
munitate, vel publicum ob aliquem et lacrimabilem casum; modo omnia accu- 
rate serventur, quae supra dicta sunt, de templi conditione, de ministrorum 
dignitate, peritia et numero, deque genere cantus. 

VI. Ad cavendum ne aliis in ritibus caeremoniisve sacris, praeter memorata, 
studio etiam novitatis, aliquid inducatur purpuratorum Patrum dignitati 
minus conveniens, quod aliquando accidisse constat, expedit ut PP. Cardi- 
nales invitationi non obsequantur, nisi facti certiores per aliquem caeremonia- 
rum apostolicarum magistrum, omnia rite geri, nec Cardinalis decori quid- 
quam obesse. 

VII. Purpurati Patres solemnia celebraturi in publicis Urbis ecclesiis, prae- 
ter caudatarium et famulum aulica veste de more indutum, familiares nobiles 
duos secum ducant. In ritibus haud ita solemnibus ducant saltem ecclesiasti- 
cum familiarem nobilem unum, praeter caudatarium et famulum aulica veste 


de more indutum. 
Quae omnia a 8S. Congregatione Caeremoniali statuta et approbata in 
comitiis habitis in Aedibus Vaticanis, die xxmi mensis Maii an. MOMIIL, et per 

me infrascriptum Cardinalem Sacrae Congregationi Caeremoniali Praefectum 
relata ad Ssthum D. N. Leonem XIII Pont. Max., Sanctitas Sua rata habuit 
et confirmavit die xxx eiusdem mensis et anni. 9 


A. Carp. OREGLIA A STEPHANO, 
S. Congr. Caerem. Praefectus. 
L. 8. 
L. Grabinski, Secretarius. 


RECTORIBUS ECCLESIARUM URBIS 


DECRETUM 


Solemne semper Ecclesiae fuit, in sacris peragendis, splendidiore ritu quan- 
doque uti, qua exteriore pompa sensus hominum perculsi, rei celebrandae 
magnitudinem intelligerent melius. Tune vere divinae Christi Sponsae verba 
regii vatis aptantur: « Astitit regina a dextris tuis in vestitu deaurato, circum- 
data varietate ». Augustiorem autem quum faciant ritum, non modo templi 
apparatus et ornamenta reliqua, sed etiam sacra peragentium excellens aucto- 
ritas ac dignitas, idcireco ad solemniora haec primores antistites invitari solent, 
erebrius quidem Episcopi, rarius 8, R. E. Cardinales. Utriusque ordinis decori, 
maxime vero purpuratorum Patrum, satis lege consultum est, et sua cuique 
iura, honores, privilegia definita sunt, quum in ceteris, tum etiam in iis quae 
ad sacros ritus quosdam splendidius celebrandos pertinent. Quia tamen nostra | 
maxime tempora postulare videntur ut caveatur sedulo ne sacrorum antisti- 
tum maiestas quotidiano usu penes populum vilescat, S. Congregatio Caere- 
monialis censuit ecclesiarum Urbis rectoribus servandas normas constituere, 
quae sequuntur: 

I. Quoniam interest magni ut Patrum Cardinalium sarta tectaque servetur 
dignitas, quotquot in Urbe sunt ecclesiarum rectores admonentur, ne tam 
cerebro neque tam facile purpuratos Patres invitent, etiamsi de sacris solemnio- 
ribus agatur. 

If. In missis et in vesperis pontificalibus, praeterquam quod standum erit 
menti et praescriptis libri Caeremonialis, serventur omnino conditiones quae 
sequuntur: 

1) Ut aequa sit et probanda causa cur Emi PP. Cardinales invitentur, 
idest, ob singularem et non communem alicuius festi celebritatem. 

2) Ambitus templi, ad pontificalia peragenda, par sit, praesertim in 
presbyterio, caeremoniis rite et commode explendis; ipsumque templum e 
dignioribus sit atque insignioribus. 

3) Sacri ministri aliique inferiores operam praestituri, numero adsint 
qui liturgiae legibus praescribitur; singuli vero suum officium probe calleant. 
Ac maiores quidem ministri, in pontificalibus purpurati Patris, in aliqua sint 

Ecclesiae dignitate constituti; minores vero saltem clerici. Praeterea celebranti 
Patri Cardinali iusta decensque adstet frequentia, sive saecularis sive regu- 
laris cleri. 

4) Musices genus, in sacra actione utendum, sit ab Ecclesia probatum. 
Praesertim vero dum Emus Vir sacrum solemne peragit, praeter gregorianum, 
non alius recipitur cantus, quam qui solis vocibus, ut moris est in Pontificis 
Maximi et PP. Cardinalium choris. Cantores vero, quum numero, tum arte nihil 
desiderandum relinquant. 

III. Sacra Congregatio Caeremonialis declarat, singularem et non commu- 
nem festi alicuius celebritatem, de qua superius facta mentio est, tune haberi 
quum rariora quaedam solemnia magno apparatu dens&que populi frequentia 
celebrantur, quemadmodum in prima triduana supplicatione post beatifica- 
tionem, aut dierum octo post canonizationem; itemque in saeculari aliqua 
commemoratione, et similibus. Quod si solemnitas indicta fuerit in triduum, 
extremo tantum die haberi poterunt pontificalia Emi Viri; si in dies octo, 
poterunt haberi ter. 

Si quis autem purpuratus Pater, occasione peculiaris festi, velit pontifi- 
calia exercere in ecclesia sui Tituli, aut si cupiat sacris ibidem solemniter 
assistere, quod quidem diaconis etiam Cardinalibus in propria ecclesia competit, 
ecelesiarum rectores omnia et singula disponenda curent iuxta praescripta 
superius. 

IV. Ad missam privatam in publicis Urbis ecclesiis ne invitetur PP. Cardi- 
nalium quisquam, sive ex ordine episcoporum aut presbyterorum, sive, etiam 
posito privilegio, ex ordine diaconorum, nisi ante mature fuerit perpensum, quae 
sit et quanta festi solemnitas, quae templi dignitas, ambitus, qualitas; sintne 
omnia rite parata atque disposita, ita ut purpuratus Pater, eo quo decet honore 
et eultu excipi, tractari deducique possit, retentis ad unguem ss. rituum prae- 
scriptis et caeremoniarum regulis. 

V. Eadem plane serventur si quis Pater Cardinalis invitetur ad benedi- 
cendum populo solemniter cum Augustissimo Sacramento. In eiusmodi ritu, 
ad quem etiam rarius erunt invitandi purpurati Patres, illud curae esto, ut 
ministri sacri sint in aliqua Ecclesiae dignitate constituti; inferiores autem 
clerici et numero et qualitate commendabiles. Ad novendiales vero, vel tridua- 
nas supplicationes,- etiamsi solemniores (exceptis casibus n. III relatis), non 
erunt invitandi quotidie PP. Cardinales; ac ne ultimo quidem die, nisi forte 
id sacrae commemorationis magnitudo splendidiorque apparatus postulet. 

Ceterum ad quaevis solemnia ecclesiarum Urbis rectores ne invitent purpu- 
ratos Patres, nisi auditis prius apostolicarum caeremoniarum aut praefecto, 
aut magistris. 

VI. Absolutionis ritus, post missam de requie ab episcopo aut presbytero 
celebratam, non est a Patre Cardinali ordinis episcoporum aut presbyterorum 
peragendus, nisi quum iusta funebria persolvantur aut Summo - Pontifici, 
aut purpurato Patri, aut catholico Principi; vel etiam sicubi solemnior fiat 


— 

commemoratio omnium fidelium defunctorum; item pro insigni aliqua commu- 
nitate, vel publicum ob aliquem et lacrimabilem casum, modo omnia accurate 
serventur, quae supra dicta sunt, de templi conditione, de ministrorum digni- 
tate, peritia et numero, deque genere cantus. 

Vil. Haud par est invitari Episcopos ad pontificalia sive missae sive vespe- 
rarum, ubi nulla aequa suppetat ratio verae solemnitatis, aut ubi non ante 
fuerit cautum diligenter, ne forte peragendis iis ritibus vel angustia loci obstet, 
vel inservientium conditio vel impar numerus. Quapropter S. Congregatio 
monet omnes et singulos ecclesiarum Urbis rectores, ut, ad episcopalis digni- 
tatis tutelam, quae circa templi decus et amplitudinem, quae circa solemnio- 
rem festi rationem, sacrorum ministrorum aliorumque inservientium quali- 
tatem et numerum superius praescripta sunt, ea convenienter aptent iis casi- 
bus, in quibus invitare episcopum cupiant, sive ad sacra illa solemnia, sive 
etiam ad missae privatae celebrationem aut ad benedicendum populo cum 
Augustissimo Sacramento, aut ad huiusmodi alia. 

Quae omnia a 8. Congregatione Caeremoniali statuta et approbata in 
comitiis habitis in Aedibus Vaticanis, die xxmI mensis maii an. MOMII, et per 
me infrascriptum Cardinalem Sacrae Congregationi Caeremoniali Praefectum 
relata ad Ssthum D. N. Leonem XIII Pont. Max., Sanctitas Sua rata habuit 
et confirmavit die xxx eiusdem mensis et anni. 


A. CARD. OREGLIA A S. STEPHANO 
8. Congr. Caerem. Praefectus. 


L. RS. 
L. Grabinski, Secretarius. 

ACTA OFFICIORUM 


SECRETARIA STATUS 


I 
NOTIFICATIO 
DE MUNERIS DELEGATI APOSTOLIC! CONSTANTINOPOLITANI AMBITU 


Ad solvenda quaedam passim suborta dubia, declaratur, Delegati 
~ Apostolici Constantinopolitani munus — prouti explicite edicitur in Lit- 
 g teris Apostolicis quibus conlatum est — rite expleri et exerceri in eccle- 

siis cuiuscumque ritus in tota ditione Turcica. 


{I 
EPISTOLA 


AD R. P. D. HORATIUM MAZZELLA, ARCHIEPISCOPUM TARENTINUM, CETEROS- 
QUE ANTISTITES REGIONIS APPULAE, IN ANNUUM COETUM CONVENTOS. 


Iilme ac Revme Domine. — Communes litteras, quas tu, unaque tecum 
eeteri Appulae Regionis Praesules Melphicti in annuum ‘conventum con- 
gregati, haud ita multo ante dedistis, magno sane cum animi solacio per- 
legit Augustus Pontifex. Ex iis enim libenter comperit, quod ceteroquin 
iam exploratum habebat, totos vos esse in spiritualibus vestrorum gregum 
utilitatibus curandis, ea praesertim in usum sollerter deducendo, ad quae 
Beatissimus Pater, per recentes Litteras Encyclicas, Episcopos omnesque 
christifideles adhortatus est. Cum iyitur valde vobis de pastorali diligentia 
vestra gratulatur Beatissimus Pater, tum opportunam vobis opem a Deo 
| instanter implorat, ut quae conlatis consiliis in hisce coetibus vestris 
| decrevistis, ea, clero populoque vobis operam navante, effectum feliciter 

consequantur. — Atque interea divinorum munerum auspicem paternaeque 
a1 | voluntatis Suae testem, tibi, ceteris Appuliae Archiepiscopis et Episcopis, 

' nee non cuncto gregi unicuique vestrum concredito, apostolicam benedi- 

ctionem amantissime in Domino impertitur. — Haec tecum, ac per te cum 
| ceteris Appuliae Praesulibus, communicans, ea, qua par est observantia, 
| me libenter profiteor. 

Ex Secretaria Status, 2 Septembris 1930. 


Amplitudini Tuae addictissimum 
E. PACELLI. 
\ 

DIARIUM ROMANAE CURIAE 


SACRA CONGREGAZIONE DEI RITI 


Martedi, 20 Gennaio, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Emi e Rmi Signori Cardinali, i Rmi Prelati Officiali ed i Con- 
sultori Teologi, componenti la medesima, hanno discusso e dato il loro voto 
sul dubbio delle virti in grado eroico nella causa di Beatificazione e Cano- 
nizzazione del Servo di Dio Prof. Contardo Ferrini. 


Martedi, 27 Gennaio 1931, nel Palazzo Apostolico Vaticano, con |’intervento 
degli Emi e Revmi Signori Cardinali e col voto dei Revmi Prelati e dei Con- 
sultori teologi, componenti la Sacra Congregazione dei Riti, si é tenuta la 
Congregazione Preparatoria per discutere il dubbio su due miracoli che si 
asseriscono operati da Dio per intercessione del Ven. Servo di Dio Antonio 
Maria Claret, Arcivescovo di S. Giacomo di Cuba, quindi di Traianopoli, e 
Fondatore della Congregazione dei Missionari Figli dell’[mmacolato Cuore di 
Maria, i quali miracoli vengono proposti per la Beatificazione del medesimo 
Ven. Servo di Dio. 


SEGRETERIA DI STATO 


NOMINE 


Con Biglietti della Segreteria di wae, il Santo Padre Pio XI, felicemente 

regnante, si é degnato di nominare: 

28 Settembre 1930. L’ Iiltho e Rho Monsig. Enrico Dante, Sostituto della Sacra 
Congregazione dei Riti. 

1 Gennaio 1931. L’ Illmho e Rho Monsig. Silvio Fagiolo, Sottosegretario della 
Sacra Congregazione del Concilio. 

11 » Le Loro Eccellenze Rine i Monsignori Carlo Salotti, Vincenzo 
Santoro, Amleto Giovanni Cicognani, Consultori 
della Sacra Congregazione degli Affari Ecclesiasticé 


Straordinari. 
we » Sua Eminenza Rma il Sig. Card. Raffaello Carlo Rossi, 
Membro della medesima Sacra Congregazione. 
13 > » Sua Eccellenza Rtha Monsig. Ernesto Ruffini, Prefetto degli 


Studi dell’Ateneo del Pont. Seminario Romano. 

16 Gennaio 1931. 11 Rmo P. Agostino Bea, S. |., Consultore della Pont. Com- 
missione Biblica. 


19 . » Sua Eminenza Rima il Signor Card. Raffaello Carlo Rossi, 
Membro della Suprema Sacra Congregazione del 
S. Uffizio. 

30 > » Le Loro Eminenze Rme i Sigg. Cardinali Guglielmo Van 


Rossum ed Enrico Gasparri, Membri della Sacra 
Congregazione dei Riti. 

» » » Le Loro Eminenze Rte i Sigg. Cardinali Achille Locatelli, 
Raffaello Carlo Rossi, Giulio Serafini, Membri 
della Sacra Congregazione Cerimoniale. 


Con biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


Cameriert Segreti Soprannumerari di S. S.: 


25 Settembre 1930. Monsig. Enrico Andrusesakevics, della diocesi di Cassovia. 
4 Dicembre » Monsig. Pasquale Micelli, della diocesi di Lecce. 
1 Gennaio 1931. Monsig. Gustavo Serracchioli, dell’archidiocesi di Bologna. 


»  Monsig. Stefano Mazanek, dell‘archidiocesi di Cracovia. 
» » »  Monsig. Giuseppe Straka, dell’Amm. Ap. di Tirnava. t 
8 ° » Monsig. Giuseppe De Castro (Roma). | 
22 » »  Monsig. Carlo PejSa, dell’archidiocesi di Praga. 
» » »  Monsig. Giovanni Frank, della medesima archidiocesi. 
» »  Monsig. Francesco Hrachovec, della medesima archidiocesi. 
Camerieri d'onore in abito paonazzo di S. S.: : 
25 Dicembre 1930. Monsig. Carlo Rizzo, della diocesi di Padova. 
» > »  Monsig Innocente Ferrazzi, della medesima diocesi. 
» > »  Monsig. Giuseppe Bazzarin, della medesima diocesi. 
NECROLOGIO 
21 Gennaio 1931. Monsig. Giuseppe Gross, Vescovo di Litomeriée. 
24 . »  Monsig. Gregorio Govrik, Arcivescovo titolare di Nisibi. 
» » » Monsig. Atanasio Khoriaty, Vescovo di Sidone dei Melchiti. 
26 . » Monsig. Edoardo Mac Carthy, Arcivescovo di Halifax. 


| 

~CONCORDATO tra tn santa Sede ritatia. - Processo 


“LEGG E DISPOSIZIONI ‘delle Stato dolla Citth dot 


Aono II - 1980. Fasecicoli 


VIA CRUCIS Beh Leonardo Porto 


_ Pp. 80, in-B4o con 16 


Sua Santita PIO PAPA XI. — La presente edizione contiene tutti i . 


Fagato in tela, titolo in 


INDEX. aes tivres prouipés revu et publié par ordre de Sa Sain- 
teté le PAPE PIE XI. = La présente édition contient tous les livres 


prohibés jusqa’a la fin du mois de Janvier 1930. 


_ de Su Santidad el PAPA PIO XI. - La presente edicién contiene 


Legato in tela, Wolo én oro: 


n und verdffentlicht 
im auftrage Seiner Heiligkeit PAPST PIUS XI. = Die vorliegende 
enthilt alle bis Ende Januar 1930 verbotenen Bucher. 


-ENDEX prohtwitea books revised aiid published by order of 
His Holiness POPE PIUS XI. + The present edition contains all books | 


BIBLIORUM SACRORUM tusts Vetgatam Clementinam 


NOVA EDITIO, breviario perpetuo et concordantiis aucta, adnotatis 
etiam locis, qui in monumentis Fidei sollemnioribus et in Liturgia 
Romana usurpari consueverunt. - Curavit ALOISIUS GRAMATICA 
et nunc typis Vaticanis iterum impressit, in-8°, pp. xv1-1186. 


'(A) In charta indico-eburnea, religatum linteo, titulo aureo (gr. 850)". . 
~ (B) In charta indico-alba, religatum linteo, titulo aureo (gr. 900) . . 


(C) In charta tenaci, religatum tinteo, titdlo aureo 1830) 

